钦定古今图书集成/方舆汇编/职方典/第1085卷 > 《鸡足峰》唐·黄滔
## 钦定古今图书集成/方舆汇编/职方典/第1085卷 > 《鸡足峰》唐·黄滔

北岩泉石清，本自高僧住。新松五十年，藤萝成古树。
题诗昔佳士，清风二林喻。上智失叩关，多被浮名误。
莲扃压月涧，空美黄金布。江翻岛屿沉，木落楼台露。
伊余东还际，每起烟霞慕。旋为俭府招，未得穷野步。
西轩白云阁，师辞洞庭寓。越城今送归，心到焚香处。